**VZDELÁVACÍ PROGRAM – OBčIANSKA NÁUKA PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Ildikó Sz. Nagyová**

**Pre 7. ročník - schválené MZ, dňa: 27.8.2019**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

<https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/>

<http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia_vppre_zz_vin_2016.pdf>

**VZDELÁVACÍ PROGRAM – OBČIANSKA NÁUKA - 7. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Občianska náuka cieľavedome ovplyvňuje poznanie a konanie žiakov v duchu humanity, morálky a demokracie. Vedie žiakov k tomu, aby svojimi postojmi a činmi prejavovali občiansku aktivitu, vlastenectvo, pozitívny vzťah k práci a jej výsledkom. Vplýva na žiakov v tom smere, aby si uvedomovali zodpovednosť k sebe, svojim blízkym, národu a celej spoločnosti, aby si uvedomovali svoju národnú a štátnu identitu.

Obsah vyučovacieho predmetu je založený na uplatňovaní väzieb výchovy a vzdelávania, na spájaní teoretických poznatkov s osobnou praxou, so životnými zážitkami a skúsenosťami žiakov. Získané poznatky poskytujú žiakom vhodnú orientáciu pre budúci občiansky život. Občianska náuka prináša žiakom právne a ekonomické informácie, ktoré v inom predmete nedostanú. Pozornosť venuje i rozvoju citovej a vôľovej sféry osobnosti žiaka. Integruje poznatky z iných predmetov.

Najužšie medzipredmetové vzťahy ju viažu s dejepisom, geografiou, etickou výchovou, materinským jazykom a literatúrou a biológiou.

**CIELE PREDMETU**

* Poznať funkciu rodiny a školy,
* upevniť u žiakov elementárne mravné postoje, hygienické a kultúrne návyky,
* oboznámiť žiakov so zásadami dopravnej disciplíny a bezpečnostných opatrení,
* ovplyvňovať poznanie a konanie žiakov v duchu demokracie, humanizmu a morálky.

**Ročník: siedmy**

**Počet vyučovacích hodín v školskom roku: 1 vyučovacia hodina týždenne – 33 hodín ročne**

|  |
| --- |
|  |
| Počet hodín | Vzdelávacia oblasť | Téma | Proces | Obsah |
|  33 | Človek a spoločnosť | **Život v spoločnosti** **Charakterové a mravné hodnoty človeka**  | * Pri vyučovaní občianskej náuky uplatňujeme väzby výchovy a vzdelávania, spájame teoretické poznatky s osobnou praxou, so životnými zážitkami a skúsenosťami žiakov.
* Oboznamujeme žiakov s normami spoločenského správania a ich uplatňovaním v bežnom živote.
 | * Rodina. Význam rodiny pre mladého človeka a pre štát. Kto tvorí rodinu (mama, otec, súrodenci, starí rodičia, širšia rodina – príbuzní). Rodičia a deti, vzťahy medzi nimi. Správanie sa v rodine – úcta, porozumenie, vzájomná pomoc. Sviatky a významné udalosti v rodine.
* Škola Škola ako súčasť moderného človeka. Poslanie školy, funkcie školy.
* Ako sa učiť, narábať s vedomosťami.
* Správanie sa v škole – školský poriadok.
* Základy spoločenského styku
* Ako by sa mal správať každý človek doma a na verejnosti; pozdrav, oslovenie, predstavenie sa, kultúrne správanie na verejnosti (na ulici, v obchode, v dopravnom prostriedku, na pošte, u lekára, na návšteve, na kultúrnom predstavení).
* Starostlivosť o vlastné zdravie, prevencia ochorenia a úrazu
* Osobná hygiena a jej význam v prevencii ochorenia.
* Ochrana pred infekčnými a civilizačnými ochoreniami.
* Škodlivosť fajčenia, alkoholizmu a drog pre mladého človeka, boj proti ich požívaniu, negatívny príklad dospelých. Nebezpečenstvo AIDS.
* Bezpečnosť cestnej premávky
* Bezpečnosť na cestách, cesta do a zo školy, orientácia okolo domu, školy, v obci či meste. Dodržiavanie dopravných predpisov pre chodcov a cyklistov.
* Vytváranie dobrých medziľudských vzťahov v rodine a na verejnosti.
* Základné mravné hodnoty – úcta k sebe a k druhým ľuďom, čestnosť, statočnosť, spravodlivosť, pravdovravnosť, pracovitosť, láska k vlasti a ich uplatňovanie v živote človeka.
* Charakter človeka – kladné a záporné vlastnosti človeka, vplyv rodiny a spoločnosti na charakterové vlastnosti človeka. Vplyv výchovy a sebavýchovy na charakter človeka.
* Zmysel života – spolužitie ľudí na zásadách spolupráce a tolerancie (schopnosť rozumieť druhým ľuďom, dobre s nimi vychádzať).
* Štúdium, práca, rodina, oddych.
 |
| Prierezová téma naplnená v rámci tematického celkuOsobný a sociálny rozvoj | * porozumieť sebe a iným
* uvedomiť si postavenie členov rodiny v rámci socializácie
 |
| Prierezová téma naplnená v rámci tematického celkuOchrana života a zdravia | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom)
* osvojiť si základné činnosti súvisiace s pohybom a pobytom v prírode
 |
| Prierezová téma naplnená v rámci tematického celkuRegionálna výchova a ľudová kultúra | * pochopiť správny význam ľudovej kultúry, zvykov a tradícii
* vytvoriť pozitívny vzťah k svojmu regiónu a krajine
 |
| Prierezová téma naplnená v rámci tematického celkuEnvironmentálna výchova | * rozpoznať hlavné charakteristiky rôznych druhov životného prostredia
* poznať a triediť konkrétne možnosti smerujúce k ochrane a zlepšeniu svojho životného prostredia
* rozpoznať hlavné zmeny vo svojom okolí na základe pozorovania prírody
 |
| Prierezová téma naplnená v rámci tematického celkuOchrana života a zdravia | * osvojiť si základné činnosti súvisiace s pohybom a pobytom v prírode
* osvojiť si praktické zručnosti v sebaochrane
 |